eo hu hu hu pl hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu eo hu oc is hu hu hu hu hu en hu en hu en hu hu hu hu hu hu en hu hu hu hu hu hu hu en en hu en hu en en hu en hu hu hu hu hu hu en hu hu hu hu en hu hu en hu hu en hu hu en hu hu en hu en hu hu en hu hu en en hu en hu hu hu hu en en hu en hu en hu hu hu en hu en en en en en hu en hu hu hu en en hu en hu hu hu hu hu en hu hu hu en hu en pt es hu de et hu en en hu es hu hu en en hu hu hu en en hu hu es hu hu hu hu hu hu hu hu en hu hu hu hu hu hu hu hu hu hu hu en ca hu hu hu hu hu hu hu hu hu hu hu hu hu hu de hu hu fy
A kosár tartalma 0 termék.
A kiválasztott termék sikeresen a kosárba került.
FÁJDALOM- ÉS LÁZCSILLAPÍTÁS, MEGHŰLÉS, KÖHÖGÉS
Szív- és érrendszerre hatók, koleszterin szintet csökkentők
A kockázatokról és a mellékhatásokról olvassa el a (beteg)tájékoztatót, vagy kérdezze meg kezelőorvosát, gyógyszerészét!
BETEGTÁJÉKOZTATÓ: INFORMÁCIÓK A FELHASZNÁLÓ SZÁMÁRA
AcizalEP 75 mg gyomornedv-ellenálló filmtabletta
Olvassa el figyelmesen az alábbi betegtájékoztatót, mely az Ön számára fontos információkat tartalmaz.
Ez a gyógyszer orvosi rendelvény nélkül kapható. Mindemellett az optimális hatás érdekében elengedhetetlen e gyógyszer körültekintő alkalmazása.
Tartsa meg a betegtájékoztatót, mert a benne szereplő információkra a későbbiekben is szüksége lehet.
További információkért vagy tanácsért forduljon gyógyszerészéhez.
Sürgősen forduljon orvosához, ha tünetei 3 - 4 napon belül nem enyhülnek, vagy éppen súlyosbodnak.
Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát vagy gyógyszerészét.
1. Milyen típusú gyógyszer az AcizalEP 75 mg gyomornedv-ellenálló filmtabletta és milyen betegségek esetén alkalmazható?
2. Tudnivalók az AcizalEP 75 mg gyomornedv-ellenálló filmtabletta szedése előtt
3. Hogyan kell alkalmazni az AcizalEP 75 mg gyomornedv-ellenálló filmtablettát?
5. Hogyan kell az AcizalEP 75 mg gyomornedv-ellenálló filmtablettát tárolni?
1. MILYEN TÍPUSÚ GYÓGYSZER AZ ACIZALEP 75 MG GYOMORNEDV-ELLENÁLLÓ FILMTABLETTA ÉS MILYEN BETEGSÉGEK ESETÉN ALKALMAZHATÓ?
Szívinfarktus utáni visszaesés megelőzésére, trombózisos érrendszeri műtét után, átmeneti agyi vérellátási zavar esetén az agyi infarktus megelőzésére (ischemiás probléma) alkalmazható gyógyszer. Vérrögképződést gátló (antitrombotikus) hatása a vérlemezkék (trombociták) tromboxán A2 szintézisének gátlásán alapul.
2. TUDNIVALÓK AZ ACIZALEP 75 MG GYOMORNEDV-ELLENÁLLÓ FILMTABLETTA SZEDÉSE ELŐTT
Ne alkalmazza a készítményt,
Ha allergiás a hatóanyagra vagy a készítmény egyéb összetevőjére, illetve egyéb szalicilátok vagy hasonló szerkezetű hatóanyagokra
Gyomor és bélfekély esetén,
A terhesség harmadik harmadában
A készítmény fokozott elővigyázatossággal alkalmazható:
Különleges óvatosságra van szükség, ha a beteg túlérzékeny bizonyos nem-szteroid gyulladáscsökkentő készítményekre, valamint gyomor- és bélrendszeri fertőzés, máj- és veseelégtelenség, krónikus gyomor vagy nyombél panasz, vérszegénység, asztmás légzés esetén.
Az acetilszalicilsav lázas, beteg gyermekeknek és serdülőknek csak egyéb terápiás lehetőség hiányában adható. Ha ezekben a megbetegedésekben hosszantartó hányás lép fel, ez potenciálisan
életveszélyes betegség, a Reye-szindróma jele is lehet, ami feltétlenül azonnali orvosi ellátást igényel.
Előre kitűzött idejű sebészeti beavatkozáskor figyelembe kell venni a készítmény esetleges antitrombotikus hatását.
Tartós alkalmazása vesebántalmakhoz vezet, ezért a vesefunkciót rendszeresen ellenőrizni kell.
A kezelés ideje alatt alkalmazott egyéb gyógyszerek
Az AcizalEP 75 mg gyomornedv-ellenálló filmtabletták egyéb gyógyszerkészítményekkel történő együttes alkalmazása befolyásolhatja azok hatását. Ezért feltétlenül tájékoztassa orvosát vagy gyógyszerészét a jelenleg vagy nemrégiben szedett gyógyszereiről, beleértve a vény nélkül kapható gyógyszereket is.
A készítmény egyidejű alkalmazása bizonyos ételekkel vagy italokkal
Az acetilszalicilsav-kezelés ideje alatt alkoholt fogyasztani nem szabad.
A terhesség utolsó három hónapjában alkalmazása ellenjavallt, a terhesség első hat hónapjában indokolt esetben, az előny/kockázat gondos mérlegelése után szedhető.
Szoptatási időszakban a készítményt csak igen indokolt esetben szabad alkalmazni.
A készítmény hatásai a gépjárművezetéshez és gépek kezeléséhez szükséges képességekre
Nem befolyásolja hátrányosan az ezekhez szükséges képességeket.
Fontos információk a készítmény egyes összetevőiről
A készítmény 45 mg laktóz-monohidrátot tartalmazgyomornedv-ellenálló filmtablettánként. Amennyiben kezelőorvosa már figyelmeztette Önt, hogy bizonyos cukrokra érzékeny, keresse fel orvosát, mielőtt elkezdi szedni ezt a gyógyszert.
3. HOGYAN KELL ALKALMAZNI AZ ACIZALEP 75 MG GYOMORNEDV-ELLENÁLLÓ FILMTABLETTÁT?
Egyszeri napi adag 75 mg.
A gyors hatás érdekében 150 mg - 300 mg kezdő adag ajánlott.
A filmtablettát egészben kell folyadékkal bevenni.
Az AcizalEP 75 mg filmtabletta hosszú távú kezelésre alkalmazható, ezért a vesefunkció rendszeres ellenőrzése szükséges.
Mint minden gyógyszer, az AcizalEP 75 mg gyomornedv-ellenálló filmtabletta is okozhat mellékhatásokat, amelyek azonban nem mindenkinél jelentkeznek.
Előfordulhatnak gyomor és bélpanaszok, esetleg émelygés, hányás, hasmenés.
A magas adag hosszabb ideig tartó alkalmazása esetén fülcsengést, emésztőrendszeri fekélyeket okozhat, esetleg súlyos vérzéssel párosulva. A készítmény továbbá máj- és vesebántalmakat okozhat.
Meghosszabbodik a véralvadási idő, rejtett emésztőrendszeri vérzést idézhet elő, amelyek vashiányhoz vezethetnek.
Ha az itt felsorolt nemkívánatos hatásokon kívül egyéb szokatlan tüneteket észlel, értesítse háziorvosát vagy gyógyszerészét.
5. HOGYAN KELL AZ ACIZALEP EP 75 MG GYOMORNEDV-ELLENÁLLÓ FILMTABLETTÁT TÁROLNI?
A gyógyszert csak a csomagoláson feltüntetett lejárati időn belül szabad felhasználni.
A gyógyszer gyermekektől elzárva tartandó!
Mit tartalmaz az AcizalEP 75 mg gyomornedv-ellenálló filmtabletta?
- A készítmény hatóanyaga: 75 mg acetilszalicilsav filmtablettánként.
- tablettamag: vízmentes kolloid szilícium-dioxid, mikrokristályos cellulóz, burgonyakeményítő, laktóz-monohidrát
- bevonat: glicerin-triacetát, talkum, metakrilsav-etil-akrilát-kopolimer (1:1) 30 %-os diszperzió.
Milyen a készítmény külleme és mit tartalmaz a csomagolás
Küllem: Filmtabletta: fehér, kerek, csillogó-, sima-, és mindkét oldalán domború felületű gyomornedv-ellenálló filmtabletta.
Csomagolás: 30 db, 50 db és 100 db filmtabletta átlátszó, színtelen PVC//Al buborékfóliában és dobozban.
A forgalomba hozatali engedély jogosultja és a gyártó:
Forgalomba hozatali engedély jogosultja:
1044 Budapest, Megyeri út 64.
Központ: 1044 Budapest, Megyeri út 64, Magyarország
Gyártóhely: 6413 Kunfehértó, IV. körzet 6., Magyarország
OGYI-T-10102/01 (AcizalEP 75 mg gyomornedv-ellenálló filmtabletta) 30 db
OGYI-T-10102/02 (AcizalEP 75 mg gyomornedv-ellenálló filmtabletta) 50 db
OGYI-T-10102/03 (AcizalEP 75 mg gyomornedv-ellenálló filmtabletta) 100 db
Betegtájékoztató engedélyezésének dátuma: 2011. 06. 29.
Mail Facebook Twitter Google +
vásárolj még 15 000 Ft összegért!
Ez egy olyan víruscsalád, amely mind emberekben ,mind pedig állatokban megbetegedéseket okozhat.A koronavírusok okozta emberi megbetegedések súlyossága esetenként eltérő: a klinikai kép az enyhe, hétköznapi náthától a súlyosabb légúti megbetegedésig terjedhet. Vannak a víruscsaládnak olyan tagjai,amelyek komolyabb megbetegedéseket okoznak, ilyen a SARS-CoVvagy a MERS-CoVA legújabban felfedezett koronavírus a COVID-19fertőzést okozza.
Az aranyér és visszérAz aranyérbetegség és a visszérbetegség is olyan, a vénás rendszert érintő kórfolyamat, amik az életmód változtatás mellett - a kezdeti fázisban- gyógyszeres kezeléssel is karbantarthatók. A vénás rendszer gyengeségének genetikai oka is van, a tény azonban, hogy egyre több embert érint a betegség egyértelművé teszi, hogy az életmódbeli tényezők milyen fontosak ebben az esetben. Az ülőmunka, a mozgásszegény életmód, a túlsúly, a dohányzás mind olyan faktorok, amelyek elősegítik a betegség kialakulásást
HegkezelésMi is az a heg? A heg a mélyebb hámsérülések után fennmaradt, a sebek gyógyulása után kialakult szövet. Fontos tudni, hogy a hegszövet, nem normális szövet. Nincsennek benne izzadság-, faggyú mirigyek, vagy szőrtüszők és működésében is eltér az előtte ott lévő szövettől. Életünk során előbb utóbb mind szerezünk magunknak kisebb-nagyobb sérülésekből származó, műtéti vagy a pattanások után maradt hegeket. A hegek a személyiségünk részét is képezik, viszont ha feltűnő helyen vannak, ronthatják az önbizalmunkat, önértékelési zavarokat okozhatnak. Ha kiterjedtebb hegről van szó, nem csak esztétikai problémák merülhetnek fel. A heg viszkethet, fájhat, ha hajlatokban van feszülő érzést kelthet, ami a mozgásban is akadályozhat minket. Éppen ezért a minél kisebb hegesedéssel járó sebgyógyulás kiemelkedően fontos.
A kockázatokról és a mellékhatásokról olvassa el a (beteg)tájékoztatót, vagy kérdezze meg kezelőorvosát, gyógyszerészét!
9022 Győr, Jedlik Ányos u. 16.
+36 96 / 310-206
2022. Aranyhajó Patika Gyógyszertár. Minden jog fenntartva.